Uforutsette ting kan oppstå. Både sykdomsfravær, ulykker eller annet kan føre til at du blir innkalt for å jobbe, eller blir pålagt å jobbe overtid.
Det er opp til arbeidsgiver å vurdere hvem som i så fall skal pålegges å møte på jobb eller gå lengre vakter. De fleste ledere vil først undersøke om noen kan gjøre dette frivillig.
Hvis det  er spesielle grunner til at du ikke kan jobbe overtid, kan du reservere deg. Som arbeidstaker kan du ha rett til fritak fra både overtid og merarbeid. Dette må være begrunnet i helsemessige eller vektige sosiale grunner. Vektige sosiale grunner vil være for eksempel pass av mindre barn, deltakelse i større familiebegivenhet o.l.
Arbeidsgiver har ellers også plikt til å frita arbeidstaker fra arbeid utover avtalt tid der arbeidstakeren ber om det, når arbeidet uten skade kan utsettes eller utføres av andre.
Det er viktig å være oppmerksom på at arbeidsmiljøloven har regler både for drøfting og hvor mange timer overtid det faktisk er lov å jobbe.
Ved uforutsette hendelser som gjør at det blir nødvendig å pålegge overtid, bør det tilstrebes å finne gode løsninger for alle parter.